section_heading: Objašnjenje
paragraph_text: Leukoesteri reduktivnih bojila ili indigosoli ne čine zapravo neku posebnu kemijsku grupu nego se svrstavaju uz antrakinonska i indigoidna bojila od kojih se izvode. Pripremaju se većinom djelovanjem klorsulfonske kiseline na reduktivno bojilo u prisutnosti praha metalnog željeza ili bakra i nekog tercijarnog amina (piridina, pikolina i tako dalje). Mogu se upotrijebiti i u kombinaciji s onim bojilima s kojima se reduktivna bojila ne mogu kombinirati zbog visokog alkaliteta otopina leukospojeva. Prednost im je također što prodiru u vlakna i dobro izjednačuju (egaliziraju), pa i na teškim tkaninama. Prvi proizvod ove grupe bio je Indigosol O, C.I. 73002, kojemu je matično bojilo indigo. Ostali su važniji produkti ove grupe građeni analogno, a proizvode se polazeći od odgovarajućih reduktivnih bojila.